हुंदै मोटर की बिक्री जनवरी में 17.7 प्रतिशत घटी  
देश की दूसरी सबसे बड़ी कार कंपनी हुंदै मोटर इंडिया की बिक्री में जनवरी माह में 17.7 प्रतिशत की गिरावट आई है।
देश की दूसरी सबसे बड़ी कार कंपनी हुंदै मोटर इंडिया की बिक्री में जनवरी माह में 17.7 प्रतिशत की गिरावट आई है। माह के दौरान कंपनी की बिक्री 43,316 कारों की रही, जो पिछले साल के इसी माह में 52,628 कार रही थी।  हुंदै मोटर इंडिया लि. :एचएमआईएल: ने एक बयान में कहा कि माह के दौरान घरेलू बाजार में उसकी बिक्री हालांकि 2.4 प्रतिशत बढ़कर 30,306 इकाई पर पहुंच गई, जो पिछले साल के इसी महीने में 29,601 इकाई रही थी। देश की सबसे बड़ी कार निर्यातक कंपनी हुंदै के निर्यात में जनवरी में 43.5 प्रतिशत की गिरावट आई और यह 13,010 इकाई पर आ गया। पिछले साल जनवरी में कंपनी ने 23,027 कारों का निर्यात किया था।   ए 2 वर्ग :सांत्रो, आई10, आई20: में कंपनी की बिक्री 39,343 इकाई की रही, जबकि ए3 वर्ग :एक्सेंट और वेरना: में उसकी बिक्री 3,957 कारों की रही। ए 5 वर्ग :सोनाटा ट्रांसफार्म: में कंपनी ने 11 वाहन बेचे, जबकि इस दौरान उसने एसयूवी सांता फे की पांच इकाइयां बेचीं।